b'\n_START_ARTICLE_\nVangaindrano\n_START_SECTION_\nPovijest\n_START_PARAGRAPH_\nVangaindrano se po\xc4\x8deo oblikovati kao grad po\xc4\x8detkom 20. stolje\xc4\x87a, kad su u mjesto do\xc5\xa1li \xc5\xbeivjeti prvi evangeli\xc4\x8dki i katoli\xc4\x8dkimisionari i osnovali svoje crkve i \xc5\xa1kole._NEWLINE_U dana\xc5\xa1njem Vangaindranu postoje osnovne i srednje \xc5\xa1kole, bolnica, banke, vladini uredi, par manjih hotela (Emeraude, Tropic) i restorana i benzisku stanicu. I u Vangaindranu je kao i u ostalim malga\xc5\xa1kim gradovima uobi\xc4\x8dajeno gradsko prijevozno sredstvo - rik\xc5\xa1a. Grad ima dva [[hotela Emeraude i Tropic i lijepu pje\xc5\xa1\xc4\x8danu pla\xc5\xbeu za\xc5\xa1ti\xc4\x87enu koraljnim grebenom - Ampantsinakoho udaljenu 20 km od centra. _NEWLINE_Najve\xc4\x87e atrakcije su Divovski lonac, prirodno udubljenje u stijeni pored rijeke Mananara i Kanjon Ankalatana na istoj rijeci.\n_START_SECTION_\nZemljopisne i klimatske karakteristike\n_START_PARAGRAPH_\nVangaindrano le\xc5\xbei u aluvijalnoj dolini, 12 km od u\xc5\xa1\xc4\x87a rijeke Mananara u Indijski ocean. Vangaindrano je udaljen 476 km od provincijskog sredi\xc5\xa1ta Fianarantsoe i oko 882 km od glavnog grada Antananarivo._NEWLINE_Vangaindrano ima tipi\xc4\x8dnu tropsku klimu sa prosje\xc4\x8dnom dnevnom temperaturom od preko 28 \xc2\xb0C.\n_START_SECTION_\nTransport, Gospodarstvo\n_START_PARAGRAPH_\nDo Vangaindrano vodi nacionalni magistralni put br. 12, koji je od grada nadalje prema Tolanaro ( oko 250 km) - prakti\xc4\x8dki neprohodan, jer nema mostova preko rijeka i u o\xc4\x8dajnom je stanju. Cesta do Farafangana duga 75 km je u vrlo dobrom stanju, jer je obnovljena 2004. Na pola puta do Farafangane, nalazi se privatni park Rianambo i Rezervat prirode Manombo. _NEWLINE_Vangaindrano ima i mali Aerodrom Vangaindrano (IATA: VND ICAO: FMSU)  iz kojeg nema redovnih linija, ve\xc4\x87 se leti jedino po narud\xc5\xbebi._NEWLINE_Vangaindrano je trgova\xc4\x8dko sredi\xc5\xa1te sto\xc4\x8darskog kraja u kojem se najvi\xc5\xa1e nomadski uzgajaju goveda zebu.'